Rīkojuma projekts 25-TA-2519
Izdrukāts 29.07.2026. 22.44 - 1.0.VK Redakcija
Rīkojuma projekts 25-TA-2519
Izdrukāts 29.07.2026. 22.44 - 1.0.VK Redakcija
Ministru kabineta rīkojums Nr. 817
Rīgā 2025. gada 10. decembrī (prot. Nr. 51 47. §)
Par Jēkabpils novada pašvaldības nekustamā īpašuma "Skujkoku ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Jēkabpils novada pašvaldības īpašumā esošo nekustamo īpašumu "Skujkoku ceļš" (nekustamā īpašuma kadastra Nr. 5670 003 0286) – zemes vienību (zemes vienības kadastra apzīmējums 5670 003 0283) 0,12 ha platībā – Kūku pagastā, Jēkabpils novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Jēkabpils novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu.

